Megállnak a lovak
A székely bácsi ül a szekéren. Egyszer csak megállnak a lovak. A bácsi jól odasóz nekik: - Gyííí! A lovak meg sem moccannak. A bácsi újra odacsap az ostorral: - Gyííí! A lovak megint nem mozdulnak. A bácsi leszáll a bakról, előremegy a lovakhoz, és észreveszi, hogy közvetlenül a lovak előtt egy óriási szakadék tátong. Erre visszamászik a bakra és így szól: - Helyesbítek: Hóóó! 